title: 2018 m. sausio 31 d. Komisijos įgyvendinimo reglamentas (ES) 2018/155, kuriuo iš dalies keičiamas Komisijos įgyvendinimo reglamentas (ES) Nr. 686/2012, kuriuo valstybės narės įgaliojamos atlikti veikliųjų medžiagų vertinimą, reikalingą patvirtinimui atnaujinti (Tekstas svarbus EEE. )

text:
1.2.2018

               LT

               Europos Sąjungos oficialusis leidinys

               L 29/8

         KOMISIJOS ĮGYVENDINIMO REGLAMENTAS (ES) 2018/155
   2018 m. sausio 31 d.
   kuriuo iš dalies keičiamas Komisijos įgyvendinimo reglamentas (ES) Nr. 686/2012, kuriuo valstybės narės įgaliojamos atlikti veikliųjų medžiagų vertinimą, reikalingą patvirtinimui atnaujinti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 19 straipsnį,
   kadangi:

               (1)

               Komisijos įgyvendinimo reglamentu (ES) Nr. 686/2012 (2) valstybė narė ataskaitos rengėja ir bendrai ataskaitą rengianti valstybė narė įgaliojamos atlikti veikliųjų medžiagų vertinimą, reikalingą patvirtinimui atnaujinti. Kadangi veikliųjų medžiagų, kurių patvirtinimo galiojimas baigiasi 2022 m. sausio 1 d.–2024 m. gruodžio 31 d., vertinimui atlikti dar nėra įgaliota valstybė narė arba bendrai ataskaitą rengianti valstybė narė, tikslinga tokį įgaliojimą atlikti;

               (2)

               atsižvelgiant į veikliųjų medžiagų vertinimo trukmę ir naujausią Jungtinės Karalystės pranešimą pagal Europos Sąjungos sutarties 50 straipsnį (3), būtina iš naujo įgalioti atlikti Įgyvendinimo reglamento (ES) Nr. 686/2012 priedo B dalyje išvardytų veikliųjų medžiagų, dėl kurių dar nepateikti papildomi dokumentų rinkiniai, vertinimą, kurį yra įgaliota atlikti Jungtinė Karalystė kaip ataskaitą rengianti valstybė narė arba bendrai ataskaitą rengianti valstybė narė. Tos veikliosios medžiagos yra šios: aliuminio amonio sulfatas, azoksistrobinas, bupirimatas, karbetamidas, chlormekvatas, etilenas, fenbukonazolas, fluopikolidas, flukvinkonazolas, flutriafolas, česnakų ekstraktas, metazachloras, miklobutanilas, paklobutrazolas, pipirai, augaliniai aliejai / citrinžolių aliejus, propakvizafopas, kvizalofop-P-etilas, kvizalofop-P-tefurilas, trialatas ir karbamidas;

               (3)

               atlikti vertinimą turėtų būti įgaliota taip, kad būtų pasiekta valstybėms narėms tenkančių pareigų ir darbų pusiausvyra;

               (4)

               šis reglamentas turėtų įsigalioti kuo greičiau, atsižvelgiant į tai, kad tam tikrų veikliųjų medžiagų papildomo dokumentų rinkinio pateikimo terminas – 2018 m. vasario 28 d.;

               (5)

               todėl Įgyvendinimo reglamentas (ES) Nr. 686/2012 turėtų būti atitinkamai iš dalies pakeistas;

               (6)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 686/2012 iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 31 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2012 m. liepos 26 d. Komisijos įgyvendinimo reglamentas (ES) Nr. 686/2012, kuriuo valstybės narės įgaliojamos atlikti veikliųjų medžiagų vertinimą, reikalingą patvirtinimui atnaujinti (OL L 200, 2012 7 27, p. 5).

      (3)  OL C 326, 2012 10 26, p. 13.

      PRIEDAS
      Įgyvendinimo reglamento (ES) Nr. 686/2012 priedas iš dalies keičiamas taip:

                  1)

                  B dalyje įrašai, skirti veikliosioms medžiagoms aliuminio amonio sulfatui, azoksistrobinui, bupirimatui, karbetamidui, chlormekvatui, etilenui, fenbukonazolui, fluopikolidui, flukvinkonazolui, flutriafolui, česnakų ekstraktui, metazachlorui, miklobutanilui, paklobutrazolui, pipirams, augaliniams aliejams / citrinžolių aliejui, propakvizafopui, kvizalofop-P-etilui, kvizalofop-P-tefurilui, trialatui ir karbamidui, pakeičiami toliau pateiktais įrašais:

                                 Veiklioji medžiaga

                                 Ataskaitą rengianti valstybė narė

                                 Bendrai ataskaitą rengianti valstybė narė

                              „Aliuminio amonio sulfatas

                              IE

                              PT“

                              „Azoksitrobinas

                              AT

                              NO“

                              „Bupirimatas

                              NL

                              PL“

                              „Karbetamidas

                              SE

                              BE“

                              „Chlormekvatas

                              AT

                              IT“

                              „Etilenas

                              NL

                              ES“

                              „Fenbukonazolas

                              SI

                              AT“

                              „Fluopikolidas

                              AT

                              ES“

                              „Flukvinkonazolas

                              CZ

                              SK“

                              „Flutriafolas

                              SK

                              CZ“

                              „Česnakų ekstraktas

                              IE

                              DK“

                              „Metazachloras

                              NL

                              PT“

                              „Miklobutanilas

                              AT

                              ES“

                              „Paklobutrazolas

                              AT

                              RO“

                              „Pipirai

                              BE

                              IE“

                              „Augaliniai aliejai/citrinžolių aliejus

                              FR

                              CZ“

                              „Propakvizafopas

                              AT

                              EE“

                              „Kvizalofop-P-etilas

                              FI

                              SE“

                              „Kvizalofop-P-tefurilas

                              HR

                              AT“

                              „Trialatas

                              NL

                              CZ“

                              „Karbamidas

                              EL

                              FI“

                  2)

                  pridedama C dalis:
                  „C DALIS

                     ĮGALIOJIMAS ATLIKTI VEIKLIŲJŲ MEDŽIAGŲ, KURIŲ PATVIRTINIMO GALIOJIMAS BAIGIASI PO 2021 M. GRUODŽIO 31 D. IR NE VĖLIAU KAIP 2024 M. GRUODŽIO 31 D., VERTINIMĄ

                                 Veiklioji medžiaga

                                 Ataskaitą rengianti valstybė narė

                                 Bendrai ataskaitą rengianti valstybė narė

                              1,4-dimetilnaftalenas

                              AT

                              PL

                              Acekvinocilas

                              DE

                              NL

                                 Adoxophyes orana GV padermė BV-0001

                              DE

                              FR

                              Ametoktradinas

                              DE

                              NL

                              Aminopiralidas

                              FI

                              DK

                              Amisulbromas

                              EL

                              FI

                              Askorbo rūgštis

                              NL

                              FR

                                 Aureobasidium pullulans (padermės DSM 14940 ir DSM 14941)

                              AT

                              DE

                                 Bacillus firmus I-1582

                              FR

                              DK

                                 Bacillus pumilus QST 2808

                              IT

                              NL

                              Benalaksilas-M

                              PT

                              IT

                              Benzovindiflupiras

                              FR

                              AT

                              Biksafenas

                              CZ

                              BE

                                 Candida oleophila padermė O

                              SI

                              DE

                              Chlorantraniliprolas

                              IE

                              DE

                              Ciflumetafenas

                              ES

                              AT

                              Dinatrio fosfatas

                              FR

                              EL

                              Emamektinas

                              NL

                              SI

                              Esfenvaleratas

                              AT

                              PT

                              Eugenolis

                              ES

                              EL

                              Fenpirazaminas

                              LV

                              LT

                              Flubendiamidas

                              EL

                              AT

                              Flumetralinas

                              HU

                              EL

                              Fluopiramas

                              AT

                              HR

                              Fluksapiroksadas

                              FR

                              EL

                              Geraniolis

                              ES

                              EL

                              Metilhalosulfuronas

                              IT

                              PL

                                 Helicoverpa armigera branduolių poliedrinis virusas (HearNPV)

                              EE

                              FR

                              Ipkonazolas

                              BE

                              FR

                              Izopirazamas

                              NO

                              EL

                              Lambda-cihalotrinas

                              SE

                              FR

                              Maltodekstrinas

                              IE

                              FR

                              Mandipropamidas

                              AT

                              PT

                              Metaflumizonas

                              SE

                              EL

                              Metamas (įskaitant -kalį ir -natrį)

                              BE

                              ES

                              Metobromuronas

                              FR

                              NO

                              Metilmetsulfuronas

                              DK

                              SE

                              Apelsinų aliejus

                              FR

                              CZ

                                 Paecilomyces fumosoroseus padermė Fe9901

                              PL

                              NL

                              Penflufenas

                              PL

                              IE

                              Pentiopiradas

                              SE

                              CZ

                              Fosfanas

                              ES

                              DE

                              Kalio fosfonatai (anksčiau – kalio fosfitas)

                              FR

                              EL

                              Prosulfuronas

                              FR

                              SK

                                 Pseudomonas sp. padermė DSMZ 13134

                              NL

                              BG

                              Piridalilas

                              NL

                              BE

                              Piriofenonas

                              LV

                              EL

                              Piroksulamas

                              DK

                              FI

                              S-abscizo rūgštis

                              NL

                              DK

                              Sedaksanas

                              FR

                              AT

                              Natrio sidabro tiosulfatas

                              NL

                              LV

                              Spinetoramas

                              HR

                              ES

                              Spiromesifenas

                              IT

                              AT

                              Spirotetramatas

                              AT

                              NO

                                 Spodoptera littoralis branduolių poliedrinis virusas

                              EE

                              FR

                                 Streptomyces lydicus WYEC 108

                              NL

                              DE

                              Tembotrionas

                              AT

                              FR

                              Tienkarbazonas

                              FR

                              EL

                              Timolis

                              ES

                              EL

                                 Trichoderma asperellum (padermė T34)

                              SE

                              IT

                                 Trichoderma atroviride padermė I-1237

                              IT

                              SK

                              Valifenalatas (anksčiau – valifenalis)

                              HU

                              SI

                              Aguročių geltonosios mozaikos virusas, silpna padermė

                              DK

                              AT“


title: 2018 m. kovo 28 d. Komisijos įgyvendinimo reglamentas (ES) 2018/521, kuriuo iš dalies keičiamas Reglamentas (EB) Nr. 1296/2008, nustatantis išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles

text:
3.4.2018

               LT

               Europos Sąjungos oficialusis leidinys

               L 87/12

         KOMISIJOS ĮGYVENDINIMO REGLAMENTAS (ES) 2018/521
   2018 m. kovo 28 d.
   kuriuo iš dalies keičiamas Reglamentas (EB) Nr. 1296/2008, nustatantis išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio c punktą,
   kadangi:

               (1)

               Komisijos reglamentu (EB) Nr. 1296/2008 (2) nustatomos tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisyklės;

               (2)

               pagal Reglamento (EB) Nr. 1296/2008 6 straipsnį fiksuoto sumažinimo dydis gali būti taikomas importo mokesčiui, nustatytam pagal Komisijos reglamentą (ES) Nr. 642/2010 (3). Komisijos deleguotuoju reglamentu (ES) 2018/94 (4) toks sumažinimas buvo nustatytas iš trečiųjų šalių į Ispaniją importuojamų sorgų importo muitui. Tas sumažinimas taikomas turimam sorgų kiekio, kuris turi būti importuotas į Ispaniją pagal 2017 m. sausio 1 d. pradėtą taikyti kvotą, likučiui;

               (3)

               tuo fiksuotu sumažinimu galima pasinaudoti, jei tiems kiekiams taikomos specialios taisyklės. Visų pirma, Reglamento (EB) Nr. 1296/2008 12 straipsnio 1 dalies a punkte numatyta, kad jei Komisija nustato fiksuotą sumažinimo dydį, licencijų galiojimo laikotarpis atitinka Komisijos reglamento (EB) Nr. 1342/2003 (5) 6 straipsnyje nurodytą laikotarpį. Tačiau tos nuostatos susijęs punktas buvo panaikintas Komisijos deleguotuoju reglamentu (ES) 2016/1237 (6), kuriame kartu su Komisijos įgyvendinimo reglamentu (ES) 2016/1239 (7) nustatomos žemės ūkio produktų importo ir eksporto licencijų sistemos, numatytos Reglamente (ES) Nr. 1308/2013, taikymo taisyklės. Todėl reikėtų iš naujo nustatyti taisyklę dėl licencijų galiojimo laikotarpio Reglamento (EB) Nr. 1296/2008 taikymo tikslais. Siekiant aiškumo, ta taisyklė turėtų būti įtraukta tiesiogiai į Reglamentą (EB) Nr. 1296/2008;

               (4)

               Reglamentas (EB) Nr. 1296/2008 turėtų būti atitinkamai iš dalies pakeistas;

               (5)

               siekiant teisinio aiškumo, turėtų būti aiškiai nurodyta, kad galiojimo laikotarpio taisyklė taikoma visoms pagal Deleguotąjį reglamentą (ES) 2018/94 išduotoms licencijoms; šis reglamentas turėtų būti taikomas atgaline data nuo Deleguotojo reglamento (ES) 2018/94 įsigaliojimo datos;

               (6)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1296/2008 12 straipsnio 1 dalis pakeičiama taip:

      „1.   Licencijų galiojimo laikotarpis:

                  a)

                  jei Komisija nustato fiksuotą sumažinimo dydį – laikotarpis nuo licencijos išdavimo datos iki antro mėnesio po mėnesio, kai buvo išduota licencija, pabaigos;

                  b)

                  jei mokesčio sumažinimo dydis nustatomas konkurso tvarka – kvietimą dalyvauti konkurse paskelbiančiame Reglamente nurodytas laikotarpis.“

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 26 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 28 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  2008 m. gruodžio 18 d. Komisijos reglamentas (EB) Nr. 1296/2008, nustatantis išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles (OL L 340, 2008 12 19, p. 57).

      (3)  2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).

      (4)  2017 m. lapkričio 16 d. Komisijos deleguotasis reglamentas (ES) 2018/94, kuriuo nustatomas fiksuotas sorgų importo iš trečiųjų šalių į Ispaniją muito sumažinimas (OL L 17, 2018 1 23, p. 7).

      (5)  2003 m. liepos 28 d. Komisijos reglamentas (EB) Nr. 1342/2003, nustatantis specialias išsamias grūdų ir ryžių importo ir eksporto licencijų sistemos taikymo taisykles (OL L 189, 2003 7 29, p. 12).

      (6)  2016 m. gegužės 18 d. Komisijos deleguotasis reglamentas (ES) 2016/1237, kuriuo iš dalies papildomi Europos Parlamento ir Tarybos reglamentas (ES) Nr. 1308/2013 dėl importo ir eksporto licencijų sistemos taikymo taisyklių ir Europos Parlamento ir Tarybos reglamentas (ES) Nr. 1306/2013 užstatų, sumokėtų už tokias licencijas, grąžinimo ir negrąžinimo taisyklių, ir iš dalies keičiami Komisijos reglamentai (EB) Nr. 2535/2001, (EB) Nr. 1342/2003, (EB) Nr. 2336/2003, (EB) Nr. 951/2006, (EB) Nr. 341/2007 ir (EB) Nr. 382/2008, ir panaikinami Komisijos reglamentai (EB) Nr. 2390/98, (EB) Nr. 1345/2005, (EB) Nr. 376/2008 ir (EB) Nr. 507/2008 (OL L 206, 2016 7 30, p. 1).

      (7)  2016 m. gegužės 18 d. Komisijos įgyvendinimo reglamentas (ES) 2016/1239, kuriuo dėl importo ir eksporto licencijų sistemos nustatomos Europos Parlamento ir Tarybos reglamento (ES) Nr. 1308/2013 taikymo taisyklės (OL L 206, 2016 7 30, p. 44).


title: 2018 m. liepos 18 d. Komisijos įgyvendinimo reglamentas (ES) 2018/1017, kuriuo iš dalies keičiami įgyvendinimo reglamentai (ES) 2017/366 ir ES) 2017/367, kuriais importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomi galutiniai kompensaciniai ir antidempingo muitai, ir įgyvendinimo reglamentai (ES) 2016/184 ir (ES) 2016/185, kuriais galutinio kompensacinio ir antidempingo muito, nustatyto Kinijos Liaudies Respublikos kilmės arba iš Kinijos Liaudies Respublikos siunčiamiems importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės

text:
19.7.2018

               LT

               Europos Sąjungos oficialusis leidinys

               L 183/1

         KOMISIJOS ĮGYVENDINIMO REGLAMENTAS (ES) 2018/1017
   2018 m. liepos 18 d.
   kuriuo iš dalies keičiami įgyvendinimo reglamentai (ES) 2017/366 ir ES) 2017/367, kuriais importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomi galutiniai kompensaciniai ir antidempingo muitai, ir įgyvendinimo reglamentai (ES) 2016/184 ir (ES) 2016/185, kuriais galutinio kompensacinio ir antidempingo muito, nustatyto Kinijos Liaudies Respublikos kilmės arba iš Kinijos Liaudies Respublikos siunčiamiems importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis antidempingo reglamentas), ypač į jo 11 straipsnio 4 dalį ir 13 straipsnio 4 dalį,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1037 dėl apsaugos nuo subsidijuoto importo iš Europos Sąjungos narėmis nesančių valstybių (2) (toliau – pagrindinis antisubsidijų reglamentas), ypač į jo 23 straipsnio 6 dalį ir 24 straipsnio 5 dalį,
   kadangi:
   A.   GALIOJANČIOS PRIEMONĖS

               (1)

               2013 m. gruodžio 2 d. Taryba nustatė antidempingo (3) ir kompensacines priemones (4) Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) (toliau – pradinės priemonės).

               (2)

               2016 m. vasario 11 d. Komisija šių priemonių taikymą išplėtė iš Malaizijos ir Taivano siunčiamiems importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), deklaruojamiems arba nedeklaruojamiems kaip Malaizijos ir Taivano kilmės, išskyrus importuojamus produktus, kuriuos pagamino tam tikros konkrečiai nuo tų priemonių atleistos bendrovės (toliau – išplėstosios priemonės) (5).

               (3)

               Atlikus pradinių priemonių galiojimo termino peržiūros tyrimą, 2017 m. kovo 1 d. Komisija 18 mėnesių laikotarpiui nustatė antidempingo ir kompensacinius muitus (toliau – pratęstos priemonės) (6). Tą pačią dieną ji taip pat nutraukė du dalinius tarpinės peržiūros tyrimus, kurie susiję tik su Sąjungos interesais (7).

               (4)

               2017 m. kovo 3 d. Komisija inicijavo dalinę tarpinę galiojančių priemonių peržiūrą, kurią atliekant nagrinėjama tik pratęstų priemonių forma ir dydis (8). Atlikus šią peržiūrą, Komisija iš dalies pakeitė pratęstas priemones po to, kai buvo paskelbtas 2017 m. spalio 1 d. įsigaliojęs Komisijos įgyvendinimo reglamentas (ES) 2017/1570 (9).

               (5)

               2017 m. lapkričio 8 d. Komisija iš dalies pakeitė išplėstąsias priemones ir į bendrovių, kurios atleistos nuo priemonių, sąrašą, nustatytą atitinkamai Komisijos įgyvendinimo reglamento (ES) 2016/184 1 straipsnio 1 dalyje ir Komisijos įgyvendinimo reglamento (ES) 2016/185 1 straipsnio 1 dalyje (10), įtraukė naują eksportuojantį gamintoją.

               (6)

               Atitinkamai, šiuo metu importuojamiems iš Malaizijos ir Taivano siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), deklaruojamiems arba nedeklaruojamiems kaip Malaizijos ir Taivano kilmės, galiojančios kompensacinės ir antidempingo priemonės – tai Komisijos įgyvendinimo reglamentu (ES) 2017/366 ir Komisijos įgyvendinimo reglamentu (ES) 2017/367 nustatytos priemonės, išskyrus importuojamus produktus, kuriuos pagamino nuo tų priemonių atleistos bendrovės, konkrečiai nurodytos Įgyvendinimo reglamente (ES) 2016/184 ir Įgyvendinimo reglamente (ES) 2016/185 su pakeitimais, padarytais Įgyvendinimo reglamentu (ES) 2017/1997.

         B.   PROCEDŪRA

   1.   Inicijavimas

               (7)

               Komisijos įgyvendinimo reglamentu (ES) 2017/1994 (11) (toliau – inicijavimo reglamentas) Komisija inicijavo išplėstųjų priemonių peržiūrą, siekdama nustatyti galimybę atleisti nuo šių priemonių Malaizijos fotovoltinių modulių iš kristalinio silicio ir jų pagrindinių sudėtinių dalių (t. y. elementų) eksportuojantį gamintoją „Longi (Kuching) SDN.BHD“ (toliau – pareiškėjas arba „Longi Kuching“). Peržiūros inicijavimo reglamentu taip pat panaikinti pareiškėjui taikomi antidempingo muitai ir nustatyta privaloma pareiškėjo importuojamo produkto registracija.

               (8)

               Pareiškėjo prašyme buvo pateikta pakankamai prima facie įrodymų, pagrindžiančių pareiškėjo teiginį, kad jis yra naujasis eksportuojantis gamintojas ir tenkina kriterijus, pagal kuriuos jis gali būti atleistas nuo priemonių pagal pagrindinio antidempingo reglamento 11 straipsnio 4 dalį ir 13 straipsnio 4 dalį ir pagrindinio antisubsidijų reglamento 23 straipsnio 6 dalį, būtent:

                           —

                           per tiriamąjį laikotarpį, taikytą tyrime, kuriuo remiantis išplėstas priemonių taikymas, t. y. nuo 2014 m. balandžio 1 d. iki 2015 m. kovo 31 d., neeksportavo peržiūrimojo produkto į Sąjungą,

                           —

                           nevengia priemonių ir

                           —

                           turi neatšaukiamų sutartinių įsipareigojimų eksportuoti į Sąjungą didelį jo kiekį.

         2.   Peržiūrimasis produktas

               (9)

               Peržiūrimasis produktas – fotovoltiniai moduliai arba plokštės iš kristalinio silicio ir tam tikrų rūšių elementai, naudojami fotovoltiniuose moduliuose arba plokštėse iš kristalinio silicio (elementų storis neviršija 400 mikrometrų), siunčiami iš Malaizijos ir Taivano ir deklaruojami arba nedeklaruojami kaip Malaizijos ir Taivano kilmės, kurių KN kodai šiuo metu yra ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ir ex 8541 40 90.

               (10)

               Šių rūšių produktai nepatenka į peržiūrimojo produkto apibrėžtį:

                           —

                           iš mažiau kaip šešių elementų sudaryti nešiojami saulės įkrovikliai, kurių paskirtis tiekti elektrą prietaisams arba įkrauti baterijas,

                           —

                           fotovoltiniai produktai plona plėvele,

                           —

                           fotovoltiniai produktai iš kristalinio silicio, visam laikui įmontuoti į elektros prietaisus, kurių paskirtis nėra energijos gamyba ir kurie naudoja integruoto fotovoltinio elemento (-ų) iš kristalinio silicio gaminamą elektrą,

                           —

                           moduliai ar plokštės, kurių išėjimo įtampa neviršija 50 V nuolatinės srovės, o atiduodamoji galia neviršija 50 W, ir kurie skirti tik tiesiogiai naudoti kaip baterijų įkrovikliai tokios pačios įtampos ir galios sistemose.

         3.   Ataskaitinis laikotarpis

               (11)

               Ataskaitinis laikotarpis – nuo 2017 m. sausio 1 d. iki 2017 m. gruodžio 31 d.

         4.   Tyrimas

               (12)

               Komisija apie peržiūros inicijavimą pranešė „Longi Kuching“, Sąjungos pramonei, kuriai pradiniame tyrime atstovavo skundo pateikėjas („ES ProSun“) ir Malaizijos ir Kinijos Liaudies Respublikos valdžios institucijoms.

               (13)

               Komisija rinko ir tikrino visą informaciją, kuri, jos manymu, buvo reikalinga peržiūrai atlikti. Visų pirma ji gavo pareiškėjo klausimyno atsakymus. 2018 m. kovo mėn. pareiškėjo patalpose Malaizijoje buvo surengtas tikrinamasis vizitas.

         C.   NUSTATYTIEJI FAKTAI

               (14)

               „Longi Kuching“ yra tikrasis Malaizijos fotovoltinių modulių iš kristalinio silicio ir elementų gamintojas, įsteigtas 2016 m. sausio mėn. Komercinę modulių ir elementų gamybą jis pradėjo 2016 m. gegužės mėn.

               (15)

               Per tiriamąjį laikotarpį, taikytą tyrime, kuriuo remiantis išplėstas priemonių taikymas, t. y. nuo 2014 m. balandžio 1 d. iki 2015 m. kovo 31 d., „Longi Kuching“ neeksportavo peržiūrimojo produkto į Sąjungą, „Longi Kuching“ taip pat nepirko peržiūrimojo produkto iš KLR tolesniam perpardavimui arba perkrovimui į Sąjungą iki ataskaitinio laikotarpio pabaigos, t. y. 2017 m. gruodžio 31 d. Tačiau jis sudarė sutartinį įsipareigojimą eksportuoti peržiūrimąjį produktą pirkėjui Sąjungoje.

               (16)

               Atlikus patikrinimą pareiškėjo patalpose nustatyta, kad sutartis buvo įvykdyta ir pareiškėjas peržiūrimąjį produktą pristatė pirkėjui Lenkijoje 2017 m. lapkričio mėn. Iki šiol nebuvo sudaryta jokių kitų pardavimo Sąjungoje sandorių.

               (17)

               Pareiškėjas yra patronuojamoji bendrovė, visiškai priklausanti Honkonge įsisteigusiai bendrovei „Longi H.K. Trading Limited“, kuri savo ruožtu visiškai priklauso Kinijos bendrovei „Longi Green Energy Technology Co., Ltd.“ Pastaroji bendrovė yra pagrindinė „Longi“ grupės patronuojančioji bendrovė, veikianti visoje saulės energijos fotovoltinių produktų vertės grandinėje ir gaminanti, be kita ko, plokšteles, luitus, saulės elementus ir saulės modulius. „Longi“ grupei taikomos šiuo metu galiojančios kompensacinės ir antidempingo priemonės, taikomos importuojamiems Kinijos Liaudies Respublikos kilmės fotovoltiniams moduliams iš kristalinio silicio ir elementams. Kaip nurodyta inicijavimo reglamente, Komisija atidžiai išnagrinėjo šį ryšį ir patikrino, ar „Longi Kuching“ buvo įsteigta ar naudojama siekiant išvengti galiojančių priemonių.

               (18)

               Komisija nustatė, kad „Longi Kuching“ yra tikrasis peržiūrimojo produkto gamintojas, turintis visus naujausius gamybos įrenginius tiek elementų, tiek modulių gamybai, įskaitant mokslinius tyrimus ir technologinę plėtrą. Ji nevykdė priemonių vengimo veiklos, kaip antai Kinijos Liaudies Respublikos kilmės saulės modulių ir elementų perkrovimo, surinkimo operacijų ar perpardavimo į Sąjungą.

               (19)

               Todėl Komisija padarė išvadą, kad „Longi Kuching“ nebuvo nei įsteigta, nei naudojama vengiant pradinių priemonių ir kad Kinijos nuosavybė savaime nėra pagrindas atmesti paraišką.

               (20)

               Atsižvelgusi į šias aplinkybes, Komisija nemanė, kad būtina nustatyti specialias stebėsenos sąlygas, jei būtų atleidžiama nuo priemonių. Siekdama užtikrinti tinkamą atleidimo nuo priemonių taikymą, Komisija laikėsi nuomonės, kad tikslinga taikyti specialias priemones, taikytinas visoms bendrovėms, kurios buvo atleistos nuo priemonių. Tokios specialios priemonės – tai reikalavimas valstybių narių muitinėms pateikti galiojančią komercinę sąskaitą faktūrą, atitinkančią reikalavimus, nustatytus Įgyvendinimo reglamento (ES) 2016/184 1 straipsnio 2 dalyje ir Įgyvendinimo reglamento (ES) 2016/185 1 straipsnio 2 dalyje. Importuojami produktai, prie kurių nepridedama tokia sąskaita faktūra, apmokestinami atitinkamai išplėstu dempingo ir kompensaciniu muitu.

               (21)

               Atsižvelgusi į 13–19 konstatuojamosiose dalyse aprašytus nustatytuosius faktus, Komisija priėjo prie išvados, kad „Longi (Kuching) SDN.BHD“ atitinka kriterijus, išdėstytus pagrindinio antidempingo reglamento 11 straipsnio 4 dalyje ir 13 straipsnio 4 dalyje ir pagrindinio antisubsidijų reglamento 23 straipsnio 6 dalyje, ir turėtų būti atleista nuo išplėstųjų priemonių.

               (22)

               Minėti nustatytieji faktai atskleisti pareiškėjui ir kitoms suinteresuotosioms šalims, kuriems suteikta galimybė teikti pastabas. Pastabų negauta.

         D.   BENDROVIŲ, ATLEISTŲ NUO IŠPLĖSTŲJŲ PRIEMONIŲ, SĄRAŠO PAKEITIMAS

               (23)

               Atsižvelgdama į minėtus nustatytuosius faktus, Komisija padarė išvadą, kad bendrovė „Longi (Kuching) SDN.BHD“ turėtų būti įtraukta į bendrovių, kurios atleistos nuo atitinkamai Įgyvendinimo reglamentu (ES) 2016/184 ir Įgyvendinimo reglamentu (ES) 2016/185 nustatytų kompensacinio muito ir antidempingo muito, sąrašą.

               (24)

               Atsižvelgiant į tai, kad Malaizijos ir Taivano eksportuojančių gamintojų, kurie atleisti nuo priemonių, sąrašas taip pat buvo įtrauktas į Įgyvendinimo reglamentą (ES) 2017/366 ir Įgyvendinimo reglamentą (ES) 2017/367, „Longi (Kuching) SDN.BHD“ taip pat reikėtų įtraukti į šiuose dviejuose reglamentuose pateiktą eksportuojančių gamintojų sąrašą.

               (25)

               Atitinkamai „Longi (Kuching) SDN.BHD“ turėtų būti įtraukta į Įgyvendinimo reglamento (ES) 2016/184 1 straipsnio 1 dalyje, Įgyvendinimo reglamento (ES) 2016/185 1 straipsnio 1 dalyje, Įgyvendinimo reglamento (ES) 2017/366 4 straipsnio 1 dalyje ir Įgyvendinimo reglamento (ES) 2017/367 4 straipsnio 1 dalyje atskirai nurodytų bendrovių sąrašą.

               (26)

               Be to, nuo priemonių atleidžiama, jeigu laikomasi reikalavimo, nustatyto Įgyvendinimo reglamento (ES) 2016/184 1 straipsnio 2 dalyje ir Įgyvendinimo reglamento (ES) 2016/185 1 straipsnio 2 dalyje. Šis reikalavimas taip pat nustatytas Įgyvendinimo reglamento (ES) 2017/366 4 straipsnio 2 dalyje ir Įgyvendinimo reglamento (ES) 2017/367 4 straipsnio 2 dalyje.

               (27)

               Atskirai nurodytų bendrovių sąrašas turėtų būti vienodas visuose galiojančiuose įgyvendinimo reglamentuose. Kadangi Įgyvendinimo reglamentu (ES) 2017/1997 „Jinko Solar Technology SDN.BHD“ buvo įtraukta į Įgyvendinimo reglamento (ES) 2016/184 1 straipsnio 1 dalyje ir Įgyvendinimo reglamento (ES) 2016/185 1 straipsnio 1 dalyje pateiktą atskirai nurodytų bendrovių sąrašą, jos pavadinimas taip pat turi būti įtrauktas į Įgyvendinimo reglamento (ES) 2017/366 4 straipsnio 1 dalyje ir Įgyvendinimo reglamento (ES) 2017/367 4 straipsnio 1 dalyje pateiktą atskirai nurodytų bendrovių sąrašą.

               (28)

               Šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2016/184 su pakeitimais 1 straipsnio 1 dalyje pateikta lentelė pakeičiama šia lentele:

                  „Šalis

                  Bendrovė

                  Papildomas TARIC kodas

                  Malaizija

                  AUO - SunPower Sdn. Bhd.
                  Flextronics Shah Alam Sdn. Bhd.
                  Hanwha Q CELLS Malaysia Sdn. Bhd.
                  Panasonic Energy Malaysia Sdn. Bhd.
                  TS Solartech Sdn. Bhd.
                  Jinko Solar Technology SDN.BHD
                  Longi (Kuching) SDN.BHD

                  C073
                  C074
                  C075
                  C076
                  C077
                  C203
                  C309

                  Taivanas

                  ANJI Technology Co., Ltd.
                  AU Optronics Corporation
                  Big Sun Energy Technology Inc.
                  EEPV Corp.
                  E-TON Solar Tech. Co., Ltd.
                  Gintech Energy Corporation
                  Gintung Energy Corporation
                  Inventec Energy Corporation
                  Inventec Solar Energy Corporation
                  LOF Solar Corp.
                  Ming Hwei Energy Co., Ltd.
                  Motech Industries, Inc.
                  Neo Solar Power Corporation
                  Perfect Source Technology Corp.
                  Ritek Corporation
                  Sino-American Silicon Products Inc.
                  Solartech Energy Corp.
                  Sunengine Corporation Ltd.
                  Topcell Solar International Co., Ltd.
                  TSEC Corporation
                  Win Win Precision Technology Co., Ltd.

                  C058
                  C059
                  C078
                  C079
                  C080
                  C081
                  C082
                  C083
                  C084
                  C085
                  C086
                  C087
                  C088
                  C089
                  C090
                  C091
                  C092
                  C093
                  C094
                  C095
                  C096 “

   2 straipsnis
   Įgyvendinimo reglamento (ES) 2016/185 su pakeitimais 1 straipsnio 1 dalyje pateikta lentelė pakeičiama šia lentele:

                  „Šalis

                  Bendrovė

                  Papildomas TARIC kodas

                  Malaizija

                  AUO - SunPower Sdn. Bhd.
                  Flextronics Shah Alam Sdn. Bhd.
                  Hanwha Q CELLS Malaysia Sdn. Bhd.
                  Panasonic Energy Malaysia Sdn. Bhd.
                  TS Solartech Sdn. Bhd.
                  Jinko Solar Technology SDN.BHD
                  Longi (Kuching) SDN.BHD

                  C073
                  C074
                  C075
                  C076
                  C077
                  C203
                  C309

                  Taivanas

                  ANJI Technology Co., Ltd.
                  AU Optronics Corporation
                  Big Sun Energy Technology Inc.
                  EEPV Corp.
                  E-TON Solar Tech. Co., Ltd.
                  Gintech Energy Corporation
                  Gintung Energy Corporation
                  Inventec Energy Corporation
                  Inventec Solar Energy Corporation
                  LOF Solar Corp.
                  Ming Hwei Energy Co., Ltd.
                  Motech Industries, Inc.
                  Neo Solar Power Corporation
                  Perfect Source Technology Corp.
                  Ritek Corporation
                  Sino-American Silicon Products Inc.
                  Solartech Energy Corp.
                  Sunengine Corporation Ltd.
                  Topcell Solar International Co., Ltd.
                  TSEC Corporation
                  Win Win Precision Technology Co., Ltd.

                  C058
                  C059
                  C078
                  C079
                  C080
                  C081
                  C082
                  C083
                  C084
                  C085
                  C086
                  C087
                  C088
                  C089
                  C090
                  C091
                  C092
                  C093
                  C094
                  C095
                  C096 “

   3 straipsnis
   Įgyvendinimo reglamento (ES) 2017/366 4 straipsnio 1 dalyje pateikta lentelė pakeičiama šia lentele:

                  „Šalis

                  Bendrovė

                  Papildomas TARIC kodas

                  Malaizija

                  AUO - SunPower Sdn. Bhd.
                  Flextronics Shah Alam Sdn. Bhd.
                  Hanwha Q CELLS Malaysia Sdn. Bhd.
                  Panasonic Energy Malaysia Sdn. Bhd.
                  TS Solartech Sdn. Bhd.
                  Jinko Solar Technology SDN.BHD
                  Longi (Kuching) SDN.BHD

                  C073
                  C074
                  C075
                  C076
                  C077
                  C203
                  C309

                  Taivanas

                  ANJI Technology Co., Ltd.
                  AU Optronics Corporation
                  Big Sun Energy Technology Inc.
                  EEPV Corp.
                  E-TON Solar Tech. Co., Ltd.
                  Gintech Energy Corporation
                  Gintung Energy Corporation
                  Inventec Energy Corporation
                  Inventec Solar Energy Corporation
                  LOF Solar Corp.
                  Ming Hwei Energy Co., Ltd.
                  Motech Industries, Inc.
                  Neo Solar Power Corporation
                  Perfect Source Technology Corp.
                  Ritek Corporation
                  Sino-American Silicon Products Inc.
                  Solartech Energy Corp.
                  Sunengine Corporation Ltd.
                  Topcell Solar International Co., Ltd.
                  TSEC Corporation
                  Win Win Precision Technology Co., Ltd.

                  C058
                  C059
                  C078
                  C079
                  C080
                  C081
                  C082
                  C083
                  C084
                  C085
                  C086
                  C087
                  C088
                  C089
                  C090
                  C091
                  C092
                  C093
                  C094
                  C095
                  C096 “

   4 straipsnis
   Įgyvendinimo reglamento (ES) 2017/367 4 straipsnio 1 dalyje pateikta lentelė pakeičiama šia lentele:

                  „Šalis

                  Bendrovė

                  Papildomas TARIC kodas

                  Malaizija

                  AUO - SunPower Sdn. Bhd.
                  Flextronics Shah Alam Sdn. Bhd.
                  Hanwha Q CELLS Malaysia Sdn. Bhd.
                  Panasonic Energy Malaysia Sdn. Bhd.
                  TS Solartech Sdn. Bhd.
                  Jinko Solar Technology SDN.BHD
                  Longi (Kuching) SDN.BHD

                  C073
                  C074
                  C075
                  C076
                  C077
                  C203
                  C309

                  Taivanas

                  ANJI Technology Co., Ltd.
                  AU Optronics Corporation
                  Big Sun Energy Technology Inc.
                  EEPV Corp.
                  E-TON Solar Tech. Co., Ltd.
                  Gintech Energy Corporation
                  Gintung Energy Corporation
                  Inventec Energy Corporation
                  Inventec Solar Energy Corporation
                  LOF Solar Corp.
                  Ming Hwei Energy Co., Ltd.
                  Motech Industries, Inc.
                  Neo Solar Power Corporation
                  Perfect Source Technology Corp.
                  Ritek Corporation
                  Sino-American Silicon Products Inc.
                  Solartech Energy Corp.
                  Sunengine Corporation Ltd.
                  Topcell Solar International Co., Ltd.
                  TSEC Corporation
                  Win Win Precision Technology Co., Ltd.

                  C058
                  C059
                  C078
                  C079
                  C080
                  C081
                  C082
                  C083
                  C084
                  C085
                  C086
                  C087
                  C088
                  C089
                  C090
                  C091
                  C092
                  C093
                  C094
                  C095
                  C096 “

   5 straipsnis
   Muitinėms nurodoma nutraukti pagal Įgyvendinimo reglamento (ES) 2017/1994 3 straipsnį vykdomą importuojamo produkto registraciją. Antidempingo muitas už registruotą importuojamą produktą nerenkamas.
   6 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. liepos 18 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  OL L 176, 2016 6 30, p. 55.

      (3)  2013 m. gruodžio 2 d. Tarybos įgyvendinimo reglamentas (ES) Nr. 1238/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir laikinojo muito galutinis surinkimas, OL L 325, 2013 12 5, p. 1.

      (4)  2013 m. gruodžio 2 d. Tarybos įgyvendinimo reglamentas (ES) Nr. 1239/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis kompensacinis muitas, OL L 325, 2013 12 5, p. 66.

      (5)  2016 m. vasario 11 d. Komisijos įgyvendinimo reglamentas (ES) 2016/184, kuriuo išplečiamas galutinio kompensacinio muito, nustatyto 2013 m. gruodžio 2 d. Tarybos įgyvendinimo reglamentu (ES) Nr. 1239/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis kompensacinis muitas, taikymas (OL L 37, 2016 2 12, p. 56), ir 2016 m. vasario 11 d. Komisijos įgyvendinimo reglamentas (ES) 2016/185, kuriuo išplečiamas galutinio antidempingo muito, nustatyto 2013 m. gruodžio 2 d. Tarybos įgyvendinimo reglamentu (ES) Nr. 1238/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas, taikymas (OL L 37, 2016 2 12, p. 76).

      (6)  2017 m. kovo 1 d. Komisijos įgyvendinimo reglamentas (ES) 2017/366, kuriuo pagal Europos Parlamento ir Tarybos reglamento (ES) 2016/1037 18 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomi galutiniai kompensaciniai muitai ir nutraukiamas dalinės tarpinės peržiūros tyrimas pagal Reglamento (ES) 2016/1037 19 straipsnio 3 dalį (OL L 56, 2017 3 3, p. 1), ir 2017 m. kovo 1 d. Komisijos įgyvendinimo reglamentas (ES) 2017/367, kuriuo pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis antidempingo muitas ir nutraukiamas dalinės tarpinės peržiūros tyrimas pagal Reglamento (ES) 2016/1036 11 straipsnio 3 dalį (OL L 56, 2017 3 3, p. 131).

      (7)  Ten pat.

      (8)  Pranešimas apie dalinės tarpinės antidempingo ir kompensacinių priemonių, taikomų importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), peržiūros inicijavimą (OL C 67, 2017 3 3, p. 16).

      (9)  2017 m. rugsėjo 15 d. Komisijos įgyvendinimo reglamentas (ES) 2017/1570, kuriuo iš dalies keičiamas Įgyvendinimo reglamentas (ES) 2017/366 ir Įgyvendinimo reglamentas (ES) 2017/367, kuriais importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomi galutiniai kompensaciniai ir antidempingo muitai, ir panaikinamas Įgyvendinimo sprendimas 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui (OL L 238, 2017 9 16, p. 22).

      (10)  2017 m. lapkričio 7 d. Komisijos įgyvendinimo reglamentas (ES) 2017/1997, kuriuo iš dalies keičiami įgyvendinimo reglamentai (ES) 2016/184 ir (ES) 2016/185, kuriais galutinio kompensacinio ir antidempingo muito, nustatyto Kinijos Liaudies Respublikos kilmės arba iš Kinijos Liaudies Respublikos siunčiamiems importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės (OL L 289, 2017 11 8, p. 1).

      (11)  2017 m. lapkričio 6 d. Komisijos įgyvendinimo reglamentas (ES) 2017/1994, kuriuo inicijuojama Įgyvendinimo reglamentų (ES) 2016/184 ir (ES) 2016/185 (kuriais galutinio kompensacinio ir antidempingo muito, nustatyto importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), taikymas išplečiamas importuojamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams), siunčiamiems iš Malaizijos ir Taivano ir deklaruojamiems arba nedeklaruojamiems kaip Malaizijos ir Taivano kilmės, peržiūra siekiant nustatyti, ar vieną Malaizijos eksportuojantį gamintoją galima atleisti nuo šių priemonių, ir kuriuo panaikinamas antidempingo muitas importuojamiems šio eksportuojančio gamintojo produktams bei nustatoma privaloma importuojamų šio eksportuojančio gamintojo produktų registracija (OL L 288, 2017 11 7, p. 30).


title: 2018 m. liepos 18 d. Komisijos įgyvendinimo reglamentas (ES) 2018/1018, kuriuo leidžiama išplėsti UV apdorotų kepimo mielių (Saccharomyces cerevisiae) naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE.)

text:
19.7.2018

               LT

               Europos Sąjungos oficialusis leidinys

               L 183/9

         KOMISIJOS ĮGYVENDINIMO REGLAMENTAS (ES) 2018/1018
   2018 m. liepos 18 d.
   kuriuo leidžiama išplėsti UV apdorotų kepimo mielių (Saccharomyces cerevisiae) naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
   kadangi:

               (1)

               Reglamente (ES) 2015/2283 nustatyta, kad rinkai Sąjungoje galima pateikti leidžiamus naudoti ir į Sąjungos sąrašą įtrauktus naujus maisto produktus;

               (2)

               pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

               (3)

               pagal Reglamento (ES) 2015/2283 12 straipsnį Komisija turi pateikti įgyvendinimo akto, kuriuo leidžiama pateikti rinkai Sąjungoje naują maisto produktą ir kuriuo atnaujinamas Sąjungos sąrašas, projektą;

               (4)

               Komisijos įgyvendinimo sprendimu 2014/396/ES (3) leidžiama, vadovaujantis Europos Parlamento ir Tarybos reglamentu (EB) Nr. 258/97 (4) ir Europos maisto saugos tarnybos nuomone (5), pateikti rinkai UV apdorotas kepimo mieles (Saccharomyces cerevisiae) kaip naują maisto sudedamąją dalį, skirtą naudoti tam tikruose maisto produktuose, įskaitant mielinę duoną ir mielines bandeles bei smulkius mielinius duonos ar pyrago kepinius, taip pat maisto papilduose;

               (5)

               2016 m. gruodžio 6 d. bendrovė „Lallemand Bio-Ingredients“ pateikė Danijos kompetentingai institucijai paraišką išplėsti UV apdorotų kepimo mielių (Saccharomyces cerevisiae) naudojimo paskirtį ir pakeisti koncentracijos vertes. Paraiškoje prašoma išplėsti UV apdorotų kepimo mielių (Saccharomyces cerevisiae) naudojimo paskirtį papildomų kategorijų maisto produktams, t. y. naudoti naminiams kepiniams skirtas fasuotas šviežias ir sausas mieles ir maisto papilduose nenurodyti didžiausios leidžiamosios koncentracijos. Be to, pareiškėjas paprašė iš dalies pakeisti mažesnės koncentracijos specifikaciją, susijusią su D2 kiekiu mielių koncentrate, nuo 1 800 000 TV (450 μg/g) iki 800 000 TV (200 μg/g);

               (6)

               pagal Reglamento (ES) 2015/2283 35 straipsnio 1 dalį paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Europos Parlamento ir Tarybos reglamento (EB) Nr. 258/97 4 straipsnį ir dėl kurių galutinis sprendimas iki 2018 m. sausio 1 d. nepriimtas, laikomos paraiškomis, pateiktomis pagal Reglamentą (ES) 2015/2283;

               (7)

               nors paraiška išplėsti UV apdorotų kepimo mielių (Saccharomyces cerevisiae) naudojimo paskirtį ir pakeisti koncentracijos vertes buvo pateikta valstybei narei pagal Reglamento (EB) Nr. 258/97 4 straipsnį, paraiška taip pat atitinka Reglamente (ES) 2015/2283 nustatytus reikalavimus;

               (8)

               2017 m. birželio 30 d. Danijos kompetentinga institucija pateikė pirminio vertinimo ataskaitą. Toje ataskaitoje ji padarė išvadą, kad UV apdorotų kepimo mielių (Saccharomyces cerevisiae) naudojimo paskirties išplėtimas ir siūloma didžiausia leidžiamoji koncentracija atitinka naujų maisto produktų kriterijus, išdėstytus Reglamento (EB) Nr. 258/97 3 straipsnio 1 dalyje;

               (9)

               2017 m. liepos 7 d. Komisija pirminio vertinimo ataskaitą persiuntė kitoms valstybėms narėms. Kitos valstybės narės pateikė pastabas per 60 dienų laikotarpį, nustatytą Reglamento (EB) Nr. 258/97 6 straipsnio 4 dalies pirmoje pastraipoje, nurodydamos, kad metodai, taikyti galimoms mutacijoms tinkamai nustatyti, nėra pakankamai pagrįsti saugos atžvilgiu, kad būtų galima pagrįstai pašalinti didžiausią leidžiamąją koncentraciją maisto papilduose; trūksta informacijos apie naujos formos naujo maisto produkto laikymo trukmę, trūksta informacijos apie laboratorijų akreditavimą ir apie tai, ar vartojant naują maisto produktą gali būti viršijama EFSA (6) nustatyta didžiausia leidžiamoji vitamino D dozė;

               (10)

               atsižvelgdamas į kitų valstybių narių pateiktas pastabas, pareiškėjas pateikė papildomus paaiškinimus, kurie sumažino valstybių narių ir Komisijos susirūpinimą. Šie paaiškinimai suteikia pakankamą pagrindą nustatyti, kad UV apdorotų kepimo mielių (Saccharomyces cerevisiae) naudojimo paskirties išplėtimas ir koncentracijos vertės pakeitimas atitinka Reglamento (ES) 2015/2283 12 straipsnio 1 dalį;

               (11)

               Europos Parlamento ir Tarybos direktyvoje 2002/46/EB (7) ir Europos Parlamento ir Tarybos reglamente (EB) Nr. 1925/2006 (8) nustatytos specialios nuostatos dėl vitaminų ir mineralinių medžiagų naudojimo maisto papilduose ir maisto produktuose. Išplėsti UV apdorotų kepimo mielių naudojimo paskirtį turėtų būti leidžiama nepažeidžiant tų specialių nuostatų;

               (12)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Medžiagai UV apdorotoms kepimo mielėms (Saccharomyces cerevisiae) skirtas įrašas Sąjungos leidžiamų naudoti naujų maisto produktų sąraše, kaip nustatyta Reglamento (ES) 2015/2283 8 straipsnyje, iš dalies keičiamas, kaip nurodyta šio reglamento priede.
   2.   Į pirmoje dalyje nurodytą Sąjungos sąrašo įrašą įtraukiamos šio reglamento priede nustatytos naudojimo sąlygos ir ženklinimo reikalavimai.
   3.   Šiame straipsnyje nustatytu leidimu nepažeidžiamos Direktyvos 2002/46/EB ir Reglamento (EB) Nr. 1925/2006 nuostatos.
   2 straipsnis
   Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. liepos 18 d.

            Komisijos vardu

            Pirmininkas

         Jean-Claude JUNCKER

      (1)  OL L 327, 2015 12 11, p. 1.

      (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

      (3)  2014 m. birželio 24 d. Komisijos įgyvendinimo sprendimas 2014/396/ES, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai UV apdorotas kepimo mieles (Saccharomyces cerevisiae) kaip naują maisto sudedamąją dalį (OL L 186, 2014 6 26, p. 108).

      (4)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

      (5)  Scientific Opinion on the safety of vitamin D-enriched UV-treated baker's yeast, EFSA Journal 2014; 12(1):3520.

      (6)  EFSA Journal 2012;10(7):2813

      (7)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

      (8)  2006 m. gruodžio 20 d. Europos Parlamento ir Tarybos reglamentas (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis (OL L 404, 2006 12 30, p. 26).

      PRIEDAS
      Įgyvendinimo reglamento (ES) 2017/2470 priedas iš dalies keičiamas taip:

                  1)

                  1 lentelėje (Leidžiami naudoti nauji maisto produktai) įrašas „UV apdorotos kepimo mielės (Saccharomyces cerevisiae)“ pakeičiamas taip:

                                 Leidžiami naudoti nauji maisto produktai

                                 Naujo maisto produkto naudojimo sąlygos

                                 Papildomi specialieji ženklinimo reikalavimai

                                 Kiti reikalavimai

                              „UV apdorotos kepimo mielės (

                                    Saccharomyces cerevisiae

                                 )

                                 Nurodyta maisto produktų kategorija

                                 Didžiausias leidžiamas vitamino D2 kiekis

                              Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „mielės su vitaminu D“ arba „mielės su vitaminu D2“.

                              Mielinė duona ir mielinės bandelės

                              5 μg vitamino D2/100 g

                              Smulkieji mieliniai duonos ar pyrago kepiniai

                              5 μg vitamino D2/100 g

                              Maisto papildai, kaip apibrėžta Direktyvoje 2002/46/EB

                              Naminiams kepiniams skirtos fasuotos šviežios arba sausos mielės

                              45 μg/100 g šviežių mielių
                              200 μg/100 g sausų mielių

                                          1.

                                          Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „mielės su vitaminu D“ arba „mielės su vitaminu D2“.

                                          2.

                                          Naujų maisto produktų etiketėje nurodomas teiginys, kad maisto produktas skirtas tik kepimui ir kad jo žalio neturėtų būti valgoma.

                                          3.

                                          Naujų maisto produktų etiketėje pateikiamos naudojimo instrukcijos galutiniams vartotojams, kad nebūtų neviršijama didžiausia 5 μg/100 g vitamino D2 koncentracija gatavuose naminiuose kepiniuose.“

                  2)

                  2 lentelėje „Specifikacijos“ įrašas „UV apdorotos kepimo mielės (Saccharomyces cerevisiae)“ pakeičiamas taip:

                                 Leidžiami naudoti nauji maisto produktai

                                 Specifikacija

                              „UV apdorotos kepimo mielės (

                                    Saccharomyces cerevisiae

                                 )

                                 Aprašymas/apibrėžtis:

                              Kepimo mielės (Saccharomyces cerevisiae) yra veikiamos ultravioletine šviesa, siekiant paskatinti ergosterolio konversiją į vitaminą D2 (ergokalciferolį). Vitamino D2 kiekis mielių koncentrate 800 000 –3 500 000  TV vitamino D/100 g (200–875 μg/g). Mielės gali būti neaktyvuotos.
                              Mielių koncentratas maišomas su įprastomis kepimo mielėmis, kad nebūtų viršijama didžiausia leidžiamoji koncentracija naminiams kepiniams skirtose fasuotose šviežiose arba sausose mielėse.
                              Gelsvai rudos spalvos birios granulės.

                                 Vitaminas D2:

                              Cheminis pavadinimas: (5Z,7E,22E)-3S,-9,10-sekoergosta-5,7,10(19),22-tetraen-3-olis
                              Sinonimas: ergokalciferolis
                              CAS Nr. 50–14–6
                              Molekulinė masė: 396,65 g/mol

                                 Mielių koncentrato mikrobiologiniai kriterijai:

                              Koliforminės bakterijos: ≤ 103/g

                                 Escherichia coli: ≤ 10/g

                                 Salmonella: nėra 25 g“


title: 2018 m. liepos 26 d. Komisijos įgyvendinimo reglamentas (ES) 2018/1061, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos etilkarfentrazono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
27.7.2018

                  LT

                  Europos Sąjungos oficialusis leidinys

                  L 190/8

         KOMISIJOS ĮGYVENDINIMO REGLAMENTAS (ES) 2018/1061
         2018 m. liepos 26 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos etilkarfentrazono patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
         kadangi:

                     (1)

                     Komisijos direktyva 2003/68/EB (2) etilkarfentrazonas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos etilkarfentrazono patvirtinimas nustoja galioti 2018 m. liepos 31 d.;

                     (4)

                     pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį buvo pateikta paraiška dėl etilkarfentrazono patvirtinimo galiojimo pratęsimo;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2015 m. liepos 10 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba patvirtinimo galiojimo pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2016 m. liepos 22 d. (6) Tarnyba pateikė Komisijai išvadą, ar galima manyti, kad etilkarfentrazonas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2017 m. sausio 24 d. Komisija pateikė etilkarfentrazono patvirtinimo galiojimo pratęsimo ataskaitos projektą Augalų, gyvūnų, maisto ir pašarų nuolatiniam komitetui;

                     (9)

                     pareiškėjui buvo suteikta galimybė pateikti pastabų dėl patvirtinimo galiojimo pratęsimo ataskaitos projekto;

                     (10)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra etilkarfentrazono, naudojamas pagal vieną ar kelias tipiškas paskirtis;

                     (11)

                     todėl tikslinga pratęsti etilkarfentrazono patvirtinimo galiojimą;

                     (12)

                     etilkarfentrazono patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra etilkarfentrazono, leidžiamos naudojimo paskirtys. Todėl tikslinga neberiboti jo tik kaip herbicido naudojimo;

                     (13)

                     tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

                     (14)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (15)

                     atsižvelgiant į tai, kad dabartinis etilkarfentrazono patvirtinimas nustoja galioti 2018 m. liepos 31 d., šis reglamentas turėtų įsigalioti kuo greičiau;

                     (16)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo pratęsimas
            Veikliosios medžiagos etilkarfentrazono patvirtinimo galiojimas pratęsiamas kaip nustatyta I priede.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo pradžios data
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            Jis taikomas nuo 2018 m. rugpjūčio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. liepos 26 d.

                  Komisijos vardu

                  Pirmininkas

               Jean-Claude JUNCKER

            (1)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).

            (2)  2003 m. liepos 11 d. Komisijos direktyva 2003/68/EB, iš dalies keičianti Tarybos direktyvą 91/414/EEB, kad būtų įrašytos veikliosios medžiagos trifloksistrobinas, etilkarfentrazonas, mezotrionas, fenamidonas ir izoksaflutolas (OL L 177, 2003 7 16, p. 12).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA (Europos maisto saugos tarnyba), 2016 m. Conclusion on the peer review of the pesticide risk assessment of the active substance carfentrazone-ethyl. EFSA Journal 2016;14(8):4569. Pateikta internete adresu www.efsa.europa.eu.

            I PRIEDAS

                        Bendrinis pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                        Etilkarfentrazonas
                        CAS Nr. 128639-02-1
                        CIPAC Nr. 587.202

                        Etil-(RS)-2-chlor-3-[2-chlor-5-(4-difluormetil-4,5-dihidro-3-metil-5-okso-1H-1,2,4-triazol-1-il)-4-fluorfenil] propionatas

                        ≥ 910 g/kg

                        2018 m. rugpjūčio 1 d.

                        2033 m. liepos 31 d.

                        Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į etilkarfentrazono peržiūros ataskaitos išvadas, visų pirma į jos I ir II priedėlius.
                        Atlikdamos savo bendrą vertinimą valstybės narės ypatingą dėmesį skiria:

                                    —

                                    požeminio vandens apsaugai, kai medžiaga naudojama regionuose, kuriuose dirvožemis ir (arba) klimatas yra jautrūs taršai,

                                    —

                                    dirvožemio netikslinių organizmų apsaugai,

                                    —

                                    vandens organizmų apsaugai,

                                    —

                                    netikslinių sausumos aukštesniųjų augalų apsaugai.

                              Naudojimo sąlygose prireikus nurodomos rizikos mažinimo priemonės.
                        Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                    1)

                                    metabolitų, kurių gali būti požeminiame vandenyje, svarba, atsižvelgiant į bet kokį svarbų etilkarfentrazono klasifikavimą pagal Europos Parlamento ir Tarybos reglamentą (EB) Nr. 1272/2008 (2), ypač kai jis priskiriamas prie 2 kategorijos kancerogeninių medžiagų;

                                    2)

                                    vandens apdorojimo procesų poveikiu geriamajame vandenyje esančių liekanų pobūdžiui.

                              Pareiškėjas 1 punkte nurodytą informaciją pateikia per vienerius metus nuo Europos cheminių medžiagų agentūros Rizikos vertinimo komiteto pagal Reglamento (EB) Nr. 1272/2008 37 straipsnio 4 dalį priimtos nuomonės dėl etilkarfentrazono paskelbimo Europos cheminių medžiagų agentūros svetainėje.
                        Pareiškėjas pateikia 2 punkte prašomą informaciją per dvejus metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

               (2)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

            II PRIEDAS
            Įgyvendinimo reglamento (ES) Nr. 540/2011 priedas iš dalies keičiamas taip:

                        1)

                        A dalyje etilkarfentrazonui skirtas 60 įrašas išbraukiamas;

                        2)

                        B dalis papildoma šiuo įrašu:

                                    Numeris

                                    Bendrinis pavadinimas, identifikavimo numeriai

                                    IUPAC pavadinimas

                                    Grynumas (1)

                                    Patvirtinimo data

                                    Patvirtinimo galiojimo pabaiga

                                    Konkrečios nuostatos

                                    „125

                                    Etilkarfentrazonas
                                    CAS Nr. 128639-02-1
                                    CIPAC Nr. 587.202

                                    Etil-(RS)-2-chlor-3-[2-chlor-5-(4-difluormetil-4,5-dihidro-3-metil-5-okso-1H-1,2,4-triazol-1-il)-4-fluorfenil] propionatas

                                    ≥ 910 g/kg

                                    2018 m. rugpjūčio 1 d.

                                    2033 m. liepos 31 d.

                                    Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į etilkarfentrazono peržiūros ataskaitos išvadas, visų pirma į jos I ir II priedėlius.
                                    Atlikdamos savo bendrą vertinimą valstybės narės ypatingą dėmesį skiria:

                                                —

                                                požeminio vandens apsaugai, kai medžiaga naudojama regionuose, kuriuose dirvožemis ir (arba) klimatas yra jautrūs taršai,

                                                —

                                                dirvožemio netikslinių organizmų apsaugai,

                                                —

                                                vandens organizmų apsaugai,

                                                —

                                                netikslinių sausumos aukštesniųjų augalų apsaugai.

                                          Naudojimo sąlygose prireikus nurodomos rizikos mažinimo priemonės.
                                    Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                                1)

                                                metabolitų, kurių gali būti požeminiame vandenyje, svarba, atsižvelgiant į bet kokį svarbų etilkarfentrazono klasifikavimą pagal Europos Parlamento ir Tarybos reglamentą (EB) Nr. 1272/2008 (2), ypač kai jis priskiriamas prie 2 kategorijos kancerogeninių medžiagų;

                                                2)

                                                vandens apdorojimo procesų poveikiu geriamajame vandenyje esančių liekanų pobūdžiui.

                                          Pareiškėjas 1 punkte nurodytą informaciją pateikia per vienerius metus nuo Europos cheminių medžiagų agentūros Rizikos vertinimo komiteto pagal Reglamento (EB) Nr. 1272/2008 37 straipsnio 4 dalį priimtos nuomonės dėl etilkarfentrazono paskelbimo Europos cheminių medžiagų agentūros svetainėje.
                                    Pareiškėjas pateikia 2 punkte prašomą informaciją per dvejus metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.“

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

               (2)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).


title: 2018 m. liepos 31 d. Komisijos įgyvendinimo reglamentas (ES) 2018/1090 dėl leidimo naudoti endo-1,4-beta-ksilanazės ir endo-1,3(4)-beta-gliukanazės, gautų iš Komagataella pastoris (CBS 25376) ir Komagataella pastoris (CBS 26469), preparatą kaip mėsinių viščiukų, dedeklinių vištaičių, mėsinių kalakutų, visų rūšių dedeklinių arba veislei auginamų paukščių, nujunkytų paršelių ir retesnių rūšių (nujunkytų) kiaulių pašarų priedą (leidimo turėtojas – „Kaesler Nutrition GmbH“) (Tekstas svarbus EEE.)

text:
1.8.2018

                  LT

                  Europos Sąjungos oficialusis leidinys

                  L 195/23

         KOMISIJOS ĮGYVENDINIMO REGLAMENTAS (ES) 2018/1090
         2018 m. liepos 31 d.
         dėl leidimo naudoti endo-1,4-beta-ksilanazės ir endo-1,3(4)-beta-gliukanazės, gautų iš Komagataella pastoris (CBS 25376) ir Komagataella pastoris (CBS 26469), preparatą kaip mėsinių viščiukų, dedeklinių vištaičių, mėsinių kalakutų, visų rūšių dedeklinių arba veislei auginamų paukščių, nujunkytų paršelių ir retesnių rūšių (nujunkytų) kiaulių pašarų priedą (leidimo turėtojas – „Kaesler Nutrition GmbH“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti endo-1,4-beta-ksilanazės ir endo-1,3(4)-beta-gliukanazės, gautų iš Komagataella pastoris (CBS 25376) ir Komagataella pastoris (CBS 26469), preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti endo-1,4-beta-ksilanazės ir endo-1,3(4)-beta-gliukanazės, gautų iš Komagataella pastoris (CBS 25376) ir Komagataella pastoris (CBS 26469), preparatą kaip mėsinių viščiukų, dedeklinių vištaičių, mėsinių kalakutų, visų rūšių dedeklinių arba veislei auginamų paukščių, nujunkytų paršelių ir visų rūšių (nujunkytų) kiaulių pašarų priedą, skirtiną prie priedų kategorijos „zootechniniai priedai“;

                     (4)

                     Europos maisto saugos tarnyba (toliau – Tarnyba) 2017 m. lapkričio 30 d. priimtoje nuomonėje (2) padarė išvadą, kad siūlomomis naudojimo sąlygomis endo-1,4-beta-ksilanazės ir endo-1,3(4)-beta-gliukanazės, gautų iš Komagataella pastoris (CBS 25376) ir Komagataella pastoris (CBS 26469), preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Padaryta išvada, kad šis priedas gali pagerinti mėsinių viščiukų, mėsinių kalakutų ir nujunkytų paršelių zootechninius parametrus. Ši išvada gali būti taikoma ir dedeklinėms vištaitėms bei veislei auginamiems kalakutams. Tarnyba taip pat padarė išvadą, kad priedo poveikis mėsiniams kalakutams ir nujunkytiems paršeliams gali būti ekstrapoliuojamas atitinkamai visų rūšių paukščiams, įskaitant dedeklinius, ir visų rūšių kiaulių nujunkytiems paršeliams. Tarnyba nemanė, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     endo-1,4-beta-ksilanazės ir endo-1,3(4)-beta-gliukanazės, gautų iš Komagataella pastoris (CBS 25376) ir Komagataella pastoris (CBS 26469), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą tame priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. liepos 31 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2017; 15(12):5097.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai

                        4a 28

                        „Kaesler Nutrition GmbH“

                        endo-1,4-beta-ksilanazė
                        EC 3.2.1.8
                        endo-1,3(4)-beta-gliukanazė
                        EC 3.2.1.6

                           Priedo sudėtis

                        endo-1,4-beta-ksilanazės ir endo-1,3(4)-beta-gliukanazės, gautų iš Komagataella pastoris (CBS 25376) ir Komagataella pastoris (CBS 26469), preparatas, kurio mažiausias aktyvumas:
                        25 000  LXU (1)/g ir 2 200  LGU (2)/g
                        Kieto arba skysto pavidalo.

                           Veikliosios medžiagos apibūdinimas

                        endo-1,4-beta-ksilanazė ir endo-1,3(4)-beta-gliukanazė, gautos iš Komagataella pastoris (CBS 25376) ir Komagataella pastoris (CBS 26469)

                           Analizės metodas
                            (3)

                        Ksilanazės nustatymas pašaro priede, premiksuose ir pašaruose:

                                    —

                                    kolorimetrinis metodas, pagrįstas vandenyje tirpių dažiklių dalelių, gautų endo-1,4-beta-ksilanazei veikiant skersiniais ryšiais susietą kviečių arabinoksilaną, matavimu.

                              Endo-1,3(4)-beta-gliukanazės nustatymas pašaro priede, premiksuose ir pašaruose:

                                    —

                                    kolorimetrinis metodas, pagrįstas vandenyje tirpių dažiklių dalelių, gautų endo-1,3(4)-beta-gliukanazei veikiant skersiniais ryšiais susietą miežių azogliukaną, matavimu.

                        Mėsiniai viščiukai
                        Dedeklinės vištaitės

                        —

                        4 250  LXU
                        375 LGU

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Naudoti nujunkytiems paršeliams iki 35 kg kūno masės.

                                    3.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones.

                        2028 8 21

                        Mėsiniai kalakutai
                        Visų rūšių dedekliniai arba veislei auginami paukščiai, išskyrus dedeklines vištaites

                        1 400  LXU
                        120 LGU

                        Paršeliai (nujunkyti)
                        Retesnių rūšių (nujunkytos) kiaulės

                        700 LXU
                        60 LGU

               (1)  1 LXU – fermento, kuris, esant pH 5,5 ir 50 °C, iš beržų ksilano atpalaiduoja 1 mikromolį redukuojančio cukraus ekvivalentų (kaip ksilozę) per minutę, kiekis.

               (2)  1 LGU – fermento, kuris, esant pH 5,5 ir 50 °C, iš miežių gliukano atpalaiduoja 1 mikromolį redukuojančio cukraus ekvivalentų (kaip gliukozę) per minutę, kiekis.

               (3)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2018 m. spalio 17 d. Komisijos įgyvendinimo reglamentas (ES) 2018/1558 dėl leidimo naudoti Lactobacillus acidophilus (CECT 4529) preparatą pagal naują paskirtį – kaip kačių ir šunų pašarų priedą (leidimo turėtojas – „Centro Sperimentale del Latte“) (Tekstas svarbus EEE.)

text:
18.10.2018

                  LT

                  Europos Sąjungos oficialusis leidinys

                  L 261/13

         KOMISIJOS ĮGYVENDINIMO REGLAMENTAS (ES) 2018/1558
         2018 m. spalio 17 d.
         dėl leidimo naudoti Lactobacillus acidophilus (CECT 4529) preparatą pagal naują paskirtį – kaip kačių ir šunų pašarų priedą (leidimo turėtojas – „Centro Sperimentale del Latte“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas leisti naudoti Lactobacillus acidophilus (CECT 4529) preparatą pagal naują paskirtį. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo Lactobacillus acidophilus (CECT 4529) preparatą naudoti kaip kačių ir šunų pašarų priedą, skirtiną prie priedų kategorijos „zootechniniai priedai“;

                     (4)

                     Komisijos įgyvendinimo reglamentu (ES) 2015/38 (2) leista Lactobacillus acidophilus (CECT 4529) preparatą, priklausantį priedų kategorijai „zootechniniai priedai“, dešimt metų naudoti kaip vištų dedeklių pašarų priedą, o Komisijos įgyvendinimo reglamentu (ES) 2017/2275 (3) – kaip mėsinių viščiukų pašarų priedą;

                     (5)

                     Europos maisto saugos tarnyba (toliau – Tarnyba) 2018 m. balandžio 19 d. (4) nuomonėje padarė išvadą, kad siūlomomis naudojimo sąlygomis Lactobacillus acidophilus (CECT 4529) preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad priedas gali pagerinti kačių ir šunų išmatų konsistenciją. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (6)

                     atlikus Lactobacillus acidophilus (CECT 4529) preparato vertinimą, nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip priedą gyvūnų mityboje šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. spalio 17 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  2015 m. sausio 13 d. Komisijos įgyvendinimo reglamentas (ES) 2015/38 dėl leidimo naudoti Lactobacillus acidophilus CECT 4529 preparatą kaip vištoms dedeklėms skirtą pašarų priedą, kuriuo iš dalies keičiamas Reglamentas (EB) Nr. 1520/2007 (leidimo turėtojas – Centro Sperimentale del Latte) (OL L 8, 2015 1 14, p. 4).

            (3)  2017 m. gruodžio 8 d. Komisijos įgyvendinimo reglamentas (ES) 2017/2275 dėl leidimo naudoti Lactobacillus acidophilus (CECT 4529) preparatą pagal naują paskirtį – kaip mėsinių viščiukų pašaro priedą (leidimo turėtojas „Centro Sperimentale del Latte“) (OL L 326, 2017 12 9, p. 47).

            (4)  EFSA Journal 2018; 16(5):5278.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: žarnyno floros stabilizatoriai

                        4b1715

                        „Centro Sperimentale del Latte“

                           Lactobacillus acidophilus CECT 4529

                           Priedo sudėtis

                           Lactobacillus acidophilus CECT 4529 preparatas, kuriame yra ne mažiau kaip: 5 × 1010 KSV/g priedo (kieto pavidalo).

                           Veikliosios medžiagos apibūdinimas

                        Gyvybingos Lactobacillus acidophilus CECT 4529 ląstelės.

                           Analizės metodas
                            (1)

                        Apskaičiavimas: paskleidimo ant plokštelės metodas naudojant MRS agarą (EN 15787).
                        Identifikavimas: impulsinė lauko gelių elektroforezė (PFGE).

                        Katės ir šunys

                        —

                        5 × 109

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant akių, odos ir kvėpavimo takų apsaugos priemones.

                        2028 m. lapkričio 7 d.

               (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.